ایران-دا اؤتن گون عرضینده 139 نفر کروناویروس‌دان (کووید-19) دونیاسینی دییشیب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، ایران-دا بو ویروس‌دان اؤلن‌لرین سایی 22 مین 293 نفره چاتیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 1992 نفر کروناویروسا یولوخوب. بئله‌لیکله ایران-دا بو ویروسا یولوخان‌لارین عمومی سایی 386 مین 658 نفره یوکسلیب. ویروس داشیییجیلاریندان‌ 3 مین 722 نفرین وضعیتی آغیردیر.
سادات لاری علاوه ائدیب کی، ایران-دا ایندییه‌دک 333 مین 900 نفر کروناویروس‌دان ساغالیب.
ایرانین تهران، مازنداران، گیلان، قم، اصفهان، رضوی خوراسانی، دوغو آذربایجان، کرمان، قوزیی خوراسان، سمنان، یزد، زنجان و قزوین ویلایت‌لری‌نین قیرمیزی زونا حساب اولوندوق‌لاری قئدی ائدیلیب.
اؤلکه‌ده ایندییه‌دک 3،38 میلیون‌دان چوخ تشخیص تستی حیاتا کئچیریلیب.
